Tuis Kruisgewys Kruisgewys Julie 2012
Perspektiewe op predikante
Geskryf deur Chris van Wyk	|	16 Julie 2012
Verwagtings kan 'n mens maak of breek, of dit nou verwagtings in die huwelik, die gemeenskap of jou werksomgewing is.
Wat ander van jou verwag, het 'n onontwykbare impak op jou ervaring van jouself en jou menswees. Nóg dieper: Wat jy van jouself verwag, het 'n bepalende impak op wat jy van jouself dink en die manier waarop jy aan jou lewe gestalte gee.
Dit is nie vir predikante anders nie. Die verwagtings van gemeentelede en kollegas, die verwagtings van familie en gesinslede sowel as die verwagtings van die kerkverband en die gemeenskap, speel 'n integrale rol in predikante se ervaring van hulle rol en bediening.
Dié ervaring word aangevul en aangevuur deur die verwagtings wat predikante van hulleself het, invloede van buite af (gemeente en gemeenskap), van binne af (selfverstaan) en ten slotte deur die verstaan van hulle Goddelike roeping.
Hierdie Kruisgewys gee 'n paar perspektiewe op die lewe en bediening van predikante in die lig van al dié verwagtings.
Aan die een kant is dit geanker in die empiriese predikante­paneelnavorsing van 2011. Dié navorsing is weliswaar net onder NG predikante gedoen, maar behoort vir predikante van alle denominasies perspektiewe oop te maak wat in hulle eie gemeente en werksomgewing relevant is. Kommentaar van alle predikante hierop sal dus verwelkom word.1
Aan die ander kant word die perspektiewe aangevul deur verhale en nadenke oor die verwagtings van predikante, van buite (gemeente en gemeenskap) en van binne (predikante self).
Redakteursbrief Chris van Wyk en Pieter Fourie 30 Kb
Die predikant se lewe en werksomgewing.doc Kobus Schoeman 33 Kb
Wat word vandag van 'n predikant verwag.doc Gielie Loubser 31 Kb
Wat verwag predikante van hulleself.doc Frederick Marais 32 Kb
Die vreugdes en pyn van medeleraarskap.doc Jan Woest 31 Kb
Vestiging van 'n kultuur van brugpredikante.doc Malan Nel 30 Kb
Gemeentelike personeel kort ook versorging.doc Pierre Goosen 35 Kb
Van doen na wees MIV program.doc Lyn van Rooyen 25 Kb
Kruisgewys bereik byna 3 000 gemeenteleiers
Geskryf deur Chris van Wyk en Pieter Fourie	|	16 Julie 2012
Die doelstelling van Kruisgewys is om die jongste teologiese denke oor kerk- en gemeentewees op 'n bevatlike wyse aan besige gemeenteleiers oor te dra.
Bybel-Media is die uitgewer van Kruisgewys en versprei dit minstens vier keer per jaar gratis as 'n diens aan gemeentes, ooreenkomstig die leuse "Vennoot in geloof en bediening". Die tydskrif is 'n gesamentlike aksie met die Gemeentedienstenetwerk (GDN).
Chris van Wyk van GDN is die artikelredakteur. Pieter Fourie van Bybel-Media is die eindredakteur.
Kruisgewys word gestuur aan leraars van die Gereformeerde Kerke in Suid-Afrika, die Nederduitsch Hervormde Kerk, die NG Kerk, die Afrikaanse gemeentes van die VGKSA en die Christelike Gereformeerde Kerk.
Die koerant van die Nuwe Hart-beweging wat probeer om nuwe waardes in Suid-Afrika te bevorder, verskyn in die toekomstig as 'n bylae tot die kerkkoerant Kerkbode. Diegene wat nie laasgenoemde koerant ontvang nie, ontvang die koerant van die Nuwe Hart-beweging as 'n abba-produk tot Kruisgewys. Dit is 'n poging om verantwoordelik met Koninkryksreserwes om te gaan in die lig van die geweldige hoë koste van posgeld.
Wat word vandag van 'n predikant verwag?
Geskryf deur Gielie Loubser	|	16 Julie 2012
Vandat ek kan onthou, was ons dominee iemand van wie daar met respek gepraat is en wat 'n baie sterk invloed in ons gemeenskap gehad het. Duidelik het Dominee se mening getel. Wat hy gesê het (altyd 'n hy!), was gewoonlik aanvaar as reg en waar.
Ons dominee het gewéét
Dit was immers die rol van die predikant om vir ons te sê wat reg en verkeerd is, wat waar en onwaar is.
Wat verwag predikante van hulleself?
Geskryf deur Frederick Marais	|	16 Julie 2012
Dit is moeiliker om oor verwag­tings te skryf as wat ek voorsien het.
Meer biografies as wetenskaplik
Ek kan eintlik nie anders as om in dié proses meer uit my eie herinneringe te put nie.
Dit beteken aan die een kant dat hierdie artikel meer biografies as "wetenskaplik" gaan wees. Gerben Heitink het darem 'n omvangryke werk onder die titel, Biografie van de dominee geskryf (2001). Biografiese nadenke kan 'n mens tot 'n dieper en méér verantwoorde blik op jouself en jou bediening lei.
Aan die ander kant open só 'n aanpak ook die moontlikheid dat almal wat dit lees, hulle eie inkleding van die biografiese perspektiewe kan maak. En dalk is die verwagtings wat ons as dominees ervaar – méér as wat ons miskien sal wil toegee – eintlik maar spieëls wat aan ons eie herinneringe hang. Dalk het ons in die verwoording van ons eie verwagtings eerder met onsself as met die verwagtings van ander te make.